open-index/open-wikipedia-markdown huggingface dataset:
Pinus dabeshanensis

***Pinus dabeshanensis***, er furutegund sem er einlend í Kína. Sumar heimildir telja þetta vera samnefni við mjúkfuru (*[[Pinus armandii]]*), sem hún líkist mjög.

Náttúruleg útbreiðsla *Pinus dabeshanensis*  er takmörkuð þó hún hafi verið notuð staðbundið í skógrækt; tegundin kemur fyrir í Dabie Mountains í Anhui og Hubei umdæmum á milli 900 og 1400 m. hæð.

## Tilvísanir

## Viðbótarlesning
* Peng, Z. H., and Z. H. Jiang. "Pinus dabeshanensis and its origin." Pei-ching: China Forestry Publishing House 86p.-illus., col. illus..  En, Ch Icones, Chromosome numbers, Anatomy and morphology. Geog 2 (1999).
* WANG, Ai-hua, et al. "Wood Structure and Variation of Pinus dabeshanensis Cheng et Law [J]." Journal of Anhui Agricultural University 2 (2004): 013.
Pinus dalatensis

***Pinus dalatensis*** er furutegund einlend í Indókína. Í Víetnam vex hún í fjöllum mið og mið-suður hlutalandsins í 1400 til 2300 m. hæð. Nýlega staðfest frá Laos, er stofn staðsettur í Nakai-Nam Theun Biodiversity Conservation Area sem er stærsti, láglendasti, og norðlægasti stofn sem er þekktur af *P. dalatensis*.

## Lýsing
*Pinus dalatensis* er meðalstórt sígrænt tré sem verður að 30 til 40m. hátt. Nálarnar eru 5 saman í knippi með einæru slíðri. Barrnálarnar eru fínsagtenntar, og (3-)5–14&nbsp;sm langar.

Könglarnir eru grannir, 6 til 23 sm langir og 2 til 4 sm breiðir (lokaðir), og opnir eru þeir 3 til 9 sm breiðir; köngulskeljarnar eru þunnar og sveigjanlegar. Fræin eru lítil, 6 til 8 mm löng, og eru með langan grannan væng, 18 til 25 mm langan. Hún er skyldust himalajafuru (*[[Pinus wallichiana]]*) frá Himalajafjöllum.

### Undirtegundir
Henni er skift upp í tvær undirtegundir:
**Pinus dalatensis* subsp. *dalatensis*. Da Lat svæðið, milli 11°50'N and 12°30'N. Könglar 6–17&nbsp;sm langir.
**Pinus dalatensis* subsp. *procera* Businský. Mið-Víetnam, milli 15°00'N and 16°20'N. Könglar 13–23&nbsp;sm langir.

## Tilvísanir

## Viðbótarlesning
*

## Ytri tenglar
*Conifers Around the World: Pinus dalatensis - THÔNG ĐÀ LẠT
1. deild kvenna í knattspyrnu 1998

Leikar í **1. deild kvenna í knattspyrnu** hófust í 17. sinn árið **1998**.

## A riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## B riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## C riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## Úrslitakeppnin
### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Töfluyfirlit

## Aukakeppni

### Markahæstu leikmenn

## Heimild
* Mótalisti KSÍ. Skoðað 16. nóvember 2018.
* 

## Tilvísanir og heimildir

*
Spekistefna

**Spekistefna** eða **gnóstíkastefna** er nútímasafnheiti notað yfir margar trúarhreyfingar sem og trúar- og heimspekihugmyndir ýmissa stakra gnósta. Ýmsir trúarsöfnuðir sem í dag eru kallaðir gnóstískir voru mest áberandi á fyrstu tvem öldunum eftir Krist og höfðu meðal annars þónokkur áhrif á frumkirkjuna sem þó almennt barðist á móti þeirra hugmyndum og hafnaði þeim. 

Eitt megineinkenni og það sem sameinaði flestar þessar hugmyndir var róttæk tvíhyggja. Sú tvíhyggja að fyrir guðlega verknað hafi efnið og þar með mannslíkaminn verið skapaður og inn í honum væri til fræ frá þessari guðlegu sköpun sem kallað var *gnosis*. Kenningar gnósta voru því almennt þess eðlis að hver einstaklingur þyrfti að losna undan áhrifum efnisins til þess að komast að kjarna sínum og frelsa þennan guðlega neista. 

Hugleiðsla og meinlætalifnaður var því mjög algengur þeirra á meðal og höfðu sumar þessarra hugmynda mikil áhrif meðal bæði gyðinga- og kristinna klausturssamfélaga. Margir gnóstar töldu Jesús vera sendiboða af himnum ofan komin til þess að frelsa hina trúuðu frá efninu með því að færa þeim guðlega þekkingu.
Pinus amamiana

***Pinus amamiana***  er furutegund ættuð frá suður Japan, frá eyjunum Yakushima og Tanegashima suður af Kyūshū. Henni er einnig plantað í japönskum almenningsgörðum.
Hún er oft talin afbrigði af P. armandii. Skyldleiki hennar við Pinus armandii, Pinus fenzeliana og Pinus morrisonicola hefur ekki verið rannsakaður nægilega. Pinus amamiana er líklega að mestu frábrugðin með smáa köngla og vængjalaus fræ, sem eru aðlöguð dreifingu með fuglum.
Hún getur náð 30 m hæð og 2m þvermáli.

Barrnálarnar eru 5 saman í búnti, 5 til 8 sm langar.

Á japönsku: *amami-goyamatsu*, *amami-goyo*, og *yakutane-goyo*.(Á ensku: *Amami pine*,, og *Yakushima white pine*)

## Tilvísanir
Pinus fenzeliana

***Pinus fenzeliana*** er furutegund einlend á eyjunni Hainan við suðurströnd Kína. Hún nær 20 m hæð með bol að 1 m í þvermál.

## Lýsing
Barrnálarnar eru fimm saman, og 5–13&nbsp;sm langar. Könglarnir eru 6–11&nbsp;sm langir, með þykkum köngulskeljum: fræin eru stór, um 8–15&nbsp;mm löng, með 3&nbsp;mm væng, svipuðum og hjá hinni skyldu mjúkfuru (*Pinus armandii*). **Pinus fenzeliana** er með styttri nálar, minni köngla, og aðlöguð að heittempruðum regnskógabúsvæði.

## Tilvísanir

## Viðbótarlesning
*''Pinus fenzeliana'' cone photo
Kóreufura

**Kóreufura** (fræðiheiti: *Pinus koraiensis*) er furutegund ættuð frá austur Asíu: Kóreu, norðaustur Kína, Mongólíu, tempruðum regnskógum austast í Rússlandi og mið Japan. Í norðurhluta útbreiðslusvæðisins vex hún í lítilli hæð, vanalega í 600 til 900 m hæð, en sunnar er hún fjallatré í 2.000 til 2.600 m hæð í Japan.

Litningatalan er 2n = 24.

## Lýsing
Á náttúrulegu búsvæði sínu eða við áþekk skilyrði getur hún náð 30 m hæð. Ræktuð verður hún að 15 m há. Hún er pýramídalaga í formi, og yngri tré  með uppréttar greinar og eldri tré með láréttar greinar sem ná niður að jörð. Grár eða brúnleitur börkurinn flagnar af og kemur þá í ljós rauðleitur innri börkurinn. Blágrænar barrnálarnar eru 5 saman, og að 4,5 sm langar og um 1mm breiðar. Könglarnir eru að 6 til 12 sm langir.

## Nytjar og vistfræði
Ætar hneturnar af þessari tegund eru þær sem eru almennastar í sölu í Evrópu og Bandaríkjunum. Hnetuolían inniheldur 11.5% af hinni óvenjulegu fitusýru pinolenic acid (*cis*–5–*cis*–9–*cis*–12 octadecatrienoic acid). Olían nýtist í sleipiefni og sápur. Trén eru einnig uppspretta  terpentínu, resína og tannína.

Kóreufura er einnig ræktuð til skrasuts. Hún þolir mismunandi jarðvegsgerðir og þrífst jafnvel í borgum. Hún er aðlöguð veðurfari með mjög köldum vetrum. Það eru til allnokkur ræktunarafbrigði, svo sem hið bláleita 'Glauca' og 'Silveray' og breiðvaxna 'Winton'.

Viðurinn er nýtanlegur til margra hluta, t.d.  í byggingar. Hann er léttur, með beinum vígindum, og auðvelt að vinna með. Það er notað í flísar, spæni (spónaplötur) og pappamassa. Hinar fjölbreytilegu nytjar hafa valdið rányrkju á tegundinni í náttúrunni, og eyðingu búsvæða sem tegundinni fylgja. Síberíutígur á heimkynni sín í þessum skógum, og verndun þeirra er eitt skref í verndun tígursins.

Önnur tegund sem tilheyrir kóreufuru er hnotkráka (*Nucifraga caryocatactes*), sem safnar fræjunum og leikur stórt hlutverk í dreifingu þeirra.

## Myndir

File:Pinus koraiensis, Mount Auburn Cemetery.JPG|Form
File:Pinus koraiensis (Korean Pine) - Flickr - S. Rae.jpg|Barr
File:잣.jpg|Fræ
File:Pinus koraiensis Pinus parviflora SZ116.png|Teikning


## Tilvísanir

## Ytri tenglar
* Korean Pine.  American Conifer Society.
* ''Pinus koraiensis'' - Korean Stone Pine.  Conifers Around the World.
Akureyrarvöllur

**Akureyrarvöllur** er knattspyrnuvöllur á Akureyri. Völlurinn er heimvöllur knattspyrnuliðsins Íþróttabandalag Akureyrar og Knattspyrnufélag Akureyrar. Völlur getur tekið 715 manns í sæti.

## Tenglar
* Akureyrarvöllur  á heimasíðu KSÍ.
* Akureyrarvöllur Nordicstadiums.com (en).
Ayahuasca

**Ayahuasca** er jurtaseyði sem notað er af andalæknum í Suður-Ameríku til að falla í draumleiðslu. Það er bruggað úr vínviðnum *[[Banisteriopsis caapi]]* og fleiri jurtum svo sem runnanum *[[Psychotria viridis]] og [[Diplopterys cabrerana]].*
Þriðji orkupakkinn

**Þriðji orkupakki Evrópusambandsins** (nefnt „pakki“ því þetta er safn af reglum) er lagabálkur sem lýtur að sameiginlegum orkumarkaði innan Evrópusambandsins (ESB) og evrópska efnahagssvæðisins (EES). Regluverkinu er ætlað að efla samkeppni, einkum yfir landamæri, á mörkuðum fyrir gas og raforku, og auka sjálfstæði eftirlitsstofnana á orkumarkaði. Það tók gildi innan Evrópusambandsins árið 2009.

Regluverkið kveður m.a. á um að skilja skuli að eignarhald raforkuvinnslunnar annars vegar og flutningskerfisins hins vegar, og að stofnuð verði sameiginleg orkustofnun, , sem hafi eftirlit með hinum samevrópska markaði og leysi úr ágreiningi milli eftirlitsstofnana í aðildarlöndum vegna samtenginga yfir landamæri.

Þriðji orkupakkinn var lagður fram á Alþingi í apríl 2019 og samþykktur 2. september sama ár eftir lengstu þingumræður í sögu Alþingis. 

Löggjöfin á við á Íslandi þar sem landið er eitt af þeim þremur löndum (ásamt Noregi og Liechtenstein) sem tilheyra evrópska efnahagssvæðinu en eru ekki í Evrópusambandinu. Orkumálefni falla undir EES-samninginn. Löndin þrjú þurftu öll að samþykkja orkupakkann til þess að hann tæki gildi innan EES.

## Deilur á Íslandi
Orkupakkinn hefur verið umdeildur á Íslandi þar sem áhyggjur eru uppi um að hann geti stuðlað að breytingum á eignarhaldi orkufyrirtækja eða þvingað fram lagningu sæstrengs til meginlandsins í þeim tilgangi að selja raforku úr landi, og að það feli í sér framsal framkvæmdavalds til eftirlitsstofnunar EFTA. 

Nokkrir prófessorar við Háskóla Íslands á sviði orku- og auðlindamála gáfu út skýrslu þar sem þeir lýstu samningnum sem varasömum, en sérfræðingar sem stjórnvöld hafa leitað til telja í álitsgerðum sínum að þessar áhyggjur séu óþarfar. 

## Tilvitnanir
Amalasúnta

**Amalasúnta** (u.þ.b. 495 – 30. apríl 534/535) var leiðtogi Austgota frá árunum 526 til 534 og ríkjandi drottning frá 534 til 535. Hún var yngsta dóttir Þjóðreks mikla. Hún hafði gildi og dyggðir Rómverja í hávegum. Hún er þekktust fyrir stjórnmálasamband sitt við Justinianus 1., sem átti eftir að gera innrás í Ítalíu til að hefna fyrir morðið á henni.

## Æviágrip
Árið 515 giftist Amalasúnta manni að nafni Eutharic (u.þ.b. 480 – 522). Samkvæmt heimildum var hann einnig af austgotneskum aðalsættum, frá svæðinu sem heitir Spánn í dag. Föður Amalasúntu, Þjóðreki mikla, fannst mikilvægt að hún skildi giftast manni af voldugri konungsætt til þess að auka völd eigin fjölskyldu.

Amalasúnta var mikil menntakona og þekkt fyrir mikla almenna þekkingu. Hún lærði þrjú tungumál, latínu, grísku og gotnesku. Auk þess nam hún heimspeki og þótti ekki standa Salómoni konungi að baki hvað visku varðaði. Samtímaheimildir herma að Amalasúnta hafi verið hamingjusöm og þolinmóð kona, en þó var gert meira úr stjórnhæfileikum hennar en kvenlegum dyggðum sem er óvenjulegt fyrir austgotneska prinsessu.

Eiginmaður Amalasúntu dó á fyrstu árum hjónabandsins en áður höfðu þau eignast tvö börn,  Athalaric og Matasúnta. Seinna, eða u.þ.b. árið 550, giftist Amalasúnta Germanusi sem var herforingi í Austrómverska ríkinu. Þegar faðir Amalasúntu lést tók sonur hennar við hásætinu, aðeins 10 ára gamall. Amalasúnta stjórnaði í hans nafni og hafði mikil áhrif á stjórn ríkisins. Amalasúnta var óhrædd við að beita ströngum stjórnaraðferðum. Eitt sinn dæmdi hún 3 gotneska aðalsmenn til dauða og lét taka þá af lífi. Amalasúnta var aldrei vinsæl á meðal þegna sinna. Hún var sett í stofufangelsi á eyjunni Martana í Toskana og var drekkt í baðkari árið 534 eða 535.

## Tenglar
*
Heilagur Patrekur

**Heilagur Patrekur** var kristniboði á ármiðöldum og verndardýrlingur Írlands. Patrekur fæddist í lok 4. aldar og er talinn hafa látist á seinni hluta 5. aldar en dánardagur hans er 17. mars. Patrekur ólst upp við þorpið Bannavem Taburniae sem var á rómversku yfirráðasvæði á vesturströnd Bretlands. Tvö merkisrit eru til eftir Patrek sjálfan á latínu, *Confessio, Játning, Yfirlýsing*, og *Epistola ad miletes Coroticui*, *Bréf til hermanna Coroticusar*. Heilagur Patrekur er talinn ásamt fleirum hafa  kristnað Írland á 5.öld. 

## Æviágrip
Þegar Patrekur var 16 ára gamall var hann tekinn í þrældóm til Írlands. Þar var hann látinn gæta sauða á stað sem að núna heitir Patreksfjörður. Eftir sex ár í þrældómi slapp hann og sneri aftur til Englands. Þar menntaði hann sig í kristnum fræðum. Þegar hann var búinn að því fékk hann þörf til að  snúa aftur til Írlands til þess að boða kristna trú. Hann fékk Íra til þess að taka upp kristna trú sem að þeir gerðu á árunum 430-460. Írsk kristni þróaðist án tengsla við kaþólsku kirkjuna á tímum þjóðflutninganna á miðöldum. Miðstöðvar írsku kirkjunnar voru klaustur. Patreksdegi er fagnað sem þjóðhátíðardegi írska lýðveldisins, sem frídegi á Norður-Írlandi og víða í veröldinni þar sem írsk ítök eru. Nú halda Írar hátíðlega upp á dag Heilags Patreks 17. mars ár hvert.

Í írskri þjóðtrú er sagt að Patrekur hafi rekið alla snáka í burtu frá Írlandi. Patrekur á að hafa notað staf sinn til að reka alla snáka og önnur skriðdýr á Írlandi út í hafið þegar þau trufluðu hann við 40 daga föstu. Fornleifarannsóknir benda þó til þess að snákar hafi aldrei verið á Írlandi frá ísöld. Kenningar hafa verið lagðar fram um að snákagoðsögnin sé ekki bókstafleg og eigi við að Patrekur hafi rekið drúída (þ.e.a.s. heiðni) frá Írlandi.

## Tilvísanir
Dunaliella salina

***Dunaliella salina*** er tegund saltelskandi grænna örþörunga sem finnast sérstaklega í eða við tjarnir með sjávarsalti. Fáar lífverur þola seltu eins og *D. salina* gerir í salttjörnum. Til að lifa af hafa frumurnar hátt innihald betakarótíns til varnar kröftugu ljósi, og mikið magn glýseróls til varnar osmótísks þrýstings. Tegundin þrífst í vatni með 3 til 31% salti og með sýrustigI á milli 1 og 11.

## Saga
*Dunaliella salina* var nefnd af E.C. Teodoresco frá Búkarest eftir upprunalegum fundarmanni tegundarinnar, Michel Felix Dunal, sem fyrstur skráði tegundina opinberlega frá saltvatnstjörnum í Montpellier í Frakklandi 1838. Upphaflega nefndi hann lífveruna *Haematococcus salinus* og *Protococcus*. Lífverunni var að lokum lýst sem nýrri, aðskilinni ættkvísl samtímis af Teodoresco og Clara Hamburger frá Heidelberg í Þýskalandi 1905. Teodoresco var fyrstur til að gefa út greininguna, svo hann fær yfirleitt heiðurinn fyrir flokkunina.

## Tilvísanir

## Viðbótarlesning

* Borowitzka, M.J. & Siva, C.J. (2007). The taxonomy of the genus Dunaliella (Chlorophyta, Dunaliellales) with emphasis on the marine and halophilic species. Journal of Applied Phycology 19: 567-590.
* Chen H., Lu Y. and Jiang J. “Comparative Analysis on the Key Enzymes of the Glycerol Cycle Metabolic Pathway in Dunaliella salina under Osmotic Stresses.” PLoS ONE, 2012, DOI: 10.1371/journal.pone.0037578
* Massjuk, N.P. & Lilitska, G.G. (2011). Dunaliellales. In: Algae of Ukraine: diversity, nomenclature, taxonomy, ecology and geography. Volume 3: Chlorophyta. (Tsarenko, P.M., Wasser, S.P. & Nevo, E. Eds), pp.&nbsp;152–157. Ruggell: A.R.A. Gantner Verlag K.-G..
* Mixed Carotenoids. Rejuvenal healthy aging, n.d. Web. 22 Nov 2012.
* Shariati M., Hadi M.R. “Microalgal Biotechnology and Bioenergy in Dunaliella” Biomedical Engineering, 2011. DOI: 10.5772/19046
* Smith D., Lee R., Cushman J., Magnuson J., Tran D. and Polle J.” The Dunaliella salina organelle genomes: large sequences, inflated with intronic and intergenic DNA.” BMA Plant Biology, 2010. DOI: 10.1186/1471-2229-10-83
* Zhao, R., Cao, Y., Xu, H., Lv, L., Qiao, D. & Cao, Y. (2011). Analysis of expressed sequence tags from the green alga Dunaliella salina (Chlorophyta). Journal of Phycology 47(6): 1454-1460.

## Ytri tenglar
* Guiry, M.D.; Guiry, G.M. (2008). "'Dunaliella salina'". AlgaeBase. World-wide electronic publication, National University of Ireland, Galway.
* MicrobeWiki reference on Dunaliella salina
Dunaliella

***Dunaliella*** er ættkvísl af þörunga ættinni *[[Dunaliellaceae]]*. *Dunaliella* sp. eru hreyfanlegir, einfrumungar, staf- til egglaga (9−11&nbsp;µm) grænþörungar (*Chlorophyta*) sem eru algengir í saltvatni.  Þeir eru auðveldir í ræktun og mynda ekki klumpa eða þræði.

## Tegundir
Þekktasta tegundin er hin saltþolna *[[Dunaliella salina]]*. Ný tegund af *Dunaliella* var uppgötvuð í Atacamaeyðimörkinni 2010. Sú tegund er talin lifa af á raka sem safnast á köngulóavefjum.

## Tilvísanir

## Viðbótarlesning
* 

## Ytri tenglar
### ''Dunaliella tertiolecta''

* Ultrastructure of Dunaliella tertiolecta Cells Grown under Low and High CO<sub>2</sub> Concentrations.
* In vitro inhibition of the replication of haemorrhagic septicaemia virus (VHSV) and African swine fever virus (ASFV) by extracts from marine microalgae Dunaliella tertiolecta].
Mjúkfura

**Mjúkfura** (fræðiheiti: *Pinus armandii*) er furutegund ættuð frá Kína, þar sem hún kemur fyrir frá suður Shanxi vestur til suður Gansu og suður til Yunnan, með stofna í Anhui. Hún vex í 2.200–3.000 m hæð í Taívan og nær einnig lítið eitt í norður Búrma. Á kínversku er hú þekkt sem „Huafjalls-fura“ ().

Hún vex í 1.000–3.300 m hæð, með lægri hæðirnar aðallega í norðurhluta svæðisins. Tréð nær 35 m hæð, með stofn að 1 m í þvermál.

## Lýsing

Barrnálarnar eru fimm saman í búnti með blaðslíðri sem fellur af. Barrið er 8–20 sm langt. Könglarnir eru 9–22 sm langir og 6–8 sm breiðir, með stífu og þykku köngulhreistri. Fræin eru stór 10–16 mm löng og með vott af væng; þeim er dreift af hnotkrákum. Könglarnir þroskast á öðru ári.

## Afbrigði
Tegundin er með tvö eða þrjú afbrigði:
* *Pinus armandii* var. *armandii*. Allt útbreiðslusvæðið að frátöldum neðangreindum.
* *Pinus armandii* var. *mastersiana*. Fjöll mið Taívan.
* *Pinus armandii* var. *dabeshanensis*. Dabiefjöll á mörkum Anhui-Hubei. Þetta afbrigði er stundum talið aðskilin tegund, *[[Pinus dabeshanensis]]*. Til að bæta á óvissuna þá skráir *Flora of China* hana sem *P. fenzeliana* var. *dabeshanensis*.

IUCN hefur skráð var. *dabeshanensis* (flokkuð sem *Pinus dabeshanensis*) viðkvæma tegund og var. *mastersiana* sem tegund í hættu.

*Pinus armandii* hefur einnig verið tilkynnt frá Hainan við suðurströnd Kína, og á tveimur eyjum suður af Japan, en þessar tegundir eru frábrugðnar að mörgu leyti og eru nú taldar sjálfstæðar tegundir; *[[Pinus fenzeliana]]* og *[[Pinus amamiana]]*.

## Nytjar
Fræjunum af *Pinus armandii* er safnað og seld sem furuhnetur. Hinsvegar eru það þessi fræ sem valda "pine mouth syndrome". Viðurinn er nýttur í byggingar; tegundin er mikilvæg í skógrækt á sumsstaðar í Kína. Hún er einnig ræktuð til skrauts í Evrópu og Norður-Ameríku. Fræðiheitið er til heiðurs franska trúboðanum og náttúrufræðingnum Armand David, sem fyrst kynnti tegundina í Evrópu.

## Kínversk menning
Tréð er talið vegna sígræns barrs talið vera tákn um langlífi og ódauðleika. Trjákvoðan er talin lifandi sálarefni, samsvarandi blóði í dýrum og mönnum. Í Kína til forna, reyndu taóistískir leitendur eilífrar æsku lengja líf sitt með áti á kvoðunni. Sagnir segja að Qiu Sheng (仇生) sem lifði á tímum Chengtang af Shang (kínverska: 商成汤王) (ríkti 1675–1646 BCE), hafi sagt langlífi sitt af völdum trjákvoðunnar. Shouxing, kínverski guð langlífis (kínverska: 寿星), er yfirleitt sýndur standandi við furu, á meðan rauðhöfða trana situr í greinum trésins. Í hefðbundnu táknletri af "gleði, heiður og langlífi" (kínverska: 福禄寿三星), er furan tákn langlífis, á sama hátt og leðurblaka táknar heill vegna hljóðlíkingar við kínverska táknið fyrir heppni (kínverska: 福). Sveppur sem kínverjar nefna Fu Ling vex á rótum furunnar, og er talinn af kínverjum halda frá tilfinningum hungurs, lækna sjúkdóma og lengja líf.

## Tilvísanir

## Ytri tenglar
* ''Pinus armandii'' cone photos (scroll ¾ way down page)
* Gymnosperm Database
1. deild kvenna í knattspyrnu 1999

Leikar í **1. deild kvenna í knattspyrnu** hófust í 18. sinn árið **1999**.

## A riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## B riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## C riðill
### Liðin

### Staðan í deildinni
#### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

#### Töfluyfirlit

### Markahæstu leikmenn

## Úrslitakeppnin
### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Töfluyfirlit

## Aukakeppni

## Heimild
* Mótalisti KSÍ. Skoðað 20. nóvember 2018.
* 
* 

## Tilvísanir og heimildir
Pinus ayacahuite

***Pinus ayacahuite*** er fura ættuð frá fjöllum suður Mexíkó og vestur Mið-Ameríku, í Sierra Madre del Sur og austurenda Eje Volcánico Transversal, milli 14° og 21° breiddargráðu í mexíkósku ríkjunum Guerrero, Oaxaca, Puebla, Veracruz og Chiapas, og í Gvatemala, El Salvador og Hondúras. Hún vex á tiltölulega rökum svæðum með sumarrigningum, hins vegar er hún syðst og austast á mjög rökum svæðum – hún þarfnast sólar og jarðvegs með góðu afrennsli. Meðalhitinn þar sveiflast frá 19 til 10&nbsp;°C á ári. Það hefur hins vegar þolað að hitinn fari niður í -30 °C í Skotlandi og Pennsylvaníu.  

## Lýsing
*Pinus ayacahuite* er stórt tré, og nær oft 30 til 45 m hæð og einstaka sinnum 50 m hæð. Barrnálarnar eru 5 saman með skammæu blaðslíðri. Þær eru fínsagtenntar, 9–16&nbsp;sm langar. Könglarnir eru langir og grannir, 15–40&nbsp;sm langir og 4–6&nbsp;sm breiðir (lokaðir), opnir eru þeir 6–10&nbsp;sm breiðir; köngulskeljarnar eru þunnar og sveigjanlegar. Fræin eru smá, 6–8&nbsp;mm löng, og eru með langan og grannan væng, 18–25&nbsp;mm langan.

Hún er í meðallagi næm fyrir ryðsveppinum (*[[Cronartium ribicola]]*), en hefur í ræktun reynst minna næm en aðrar amerískar "hvítfurur" (í deildinni Quinquefoliae)  (sjá t.d. hvítfuru og sykurfuru).

## Undirtegundir

Tegundin skiftist í eftirfarandi undirtegundir:
* *Pinus ayacahuite var. ayacahuite* Ehrenb.
* *P. ayacahuite var. veitchii* (Roezl) Shaw
* *P. ayacahuite var. brachyptera* Shaw (endurflokkuð sem *[[Pinus strobiformis]]* Engelm.)

Litningatalan er 2n = 24.
## Tilvísanir

## Heimildir
*Dvorak, W. S., G. R. Hodge, E. A. Gutiérrez, L. F. Osorio, F. S. Malan and T. K. Stanger. 2000. Pinus tecunumanii. In: Conservation and Testing of Tropical and Subtropical Forest Species by the CAMCORE Cooperative. College of Natural Resources, NCSU. Raleigh, NC. USA.
*Richardson D.M. (Ed) 2005. Ecology and biogeography of Pinus. Department of Conservation. South Island Wilding Conifer Strategy. New Zealand.
*Chandler, N.G. Pulpwood plantations in South Africa. Proc. Aust. Paper Indus. Tech. Ass.
*
Himalajafura

**Himalajafura** (fræðiheiti: *Pinus wallichiana*) er furutegund ættuð frá Himalaja, Karakoram og Hindu Kush fjöllum, frá austur Afganistan austur yfir norður Pakistan og norðvestur Indland til Yunnan í suðvestur Kína. Hún vex í fjalladölum 1.800–4.300&nbsp;m hæð (sjaldan niður að 1.200&nbsp;m), og verður á milli 30&nbsp;m og 50&nbsp;m há. Hún vex á tempruðu belti með þurrum vetrum og blautum sumrum. 

Tegundin er stundum kölluð **Bútanfura**, (ekki til að ruglast á skyldri tegund; *[[Pinus bhutanica]]*). Fræðiheitið *Pinus chylla* Lodd. var um tíma notað þegar tegundin var fáanleg frá gróðrastöðum í Evrópu 1836, níu árum eftir að danski grasafræðingurinn Nathaniel Wallich (1784~1856) kom fyrst með fræ af henni til Englands.

Barrnálarnar eru fimm saman í búnti og eru 12–18&nbsp;sm langar. Þær eru athyglisverðar fyrir sveigjanleika, og drúpa oft þokkafullt. Könglarnir eru langir og grannir, 16–32&nbsp;sm, daufgulir við þroska, með þunnum hreisturflögum. Fræin eru 5–6&nbsp;mm löng með 20–30&nbsp;mm væng.

Dæmigerð búsvæði eru fjallaskriður og þar sem jöklar hafa hopað, en myndar einnig gamalskóg sem aðaltegund eða í blönduðum skógum með deodar, birki, greni og þin. Sums staðar vex hún að trjálínu.

## Undirtegundir

Tegundin skiftist í eftirfarandi undirtegundir:

* *P. w. parva*
* *P. w. wallichiana*

## Blendingar
Himalajafura myndar blendinga með sandfuru (*Pinus strobus*): *[[Pinus × schwerinii]]*.

Litnigatalan er 2n = 24.
## Nytjar
Viðurinn er í meðallagi harður, endingargóður og mjög kvoðuríkur. Hann er góður eldiviður, en myndar lyktarmikinn reyk. Hann er nýttur til framleiðslu á terpentínu sem er meiri gæðum en af *[[Pinus roxburghii|P. roxburghii]]* en ekki eins miklum mæli.

Þetta er einnig vinsæl tegund í almenningsgörðum, vegna fallegs barrs og stórra og skrautlegra köngla. Hún þolir einnig loftmengun betur en mörg önnur barrtré.

Tegundin og hið hægvaxta afbrigði ‘Nana’ hafa fengið Royal Horticultural Society's Award of Garden Merit. 


File:Bhutan pine foliage.JPG|Barr
File:Pinus wallichiana at VanDusen Botanical Garden.jpg|Könglar, í VanDusen Botanical Garden í nágrenni Vancouver


## Tilvísanir

## Ytri tenglar
* Gymnosperm Database: ''Pinus wallichiana''
* Photo of cones (scroll half-way down)
* Plants for a future
Pinus maximinoi

***Pinus maximinoi*** er furutegund ættuð frá Mexíkó og Mið-Ameríku (El Salvador, Gvatemala, Hondúras) í 1.500 til 2.400 m. hæð. *P. maximinoi* verður 15–30 m há.

## Tilvísanir

* [Jesse P. Perry: *The Pines of Mexico and Central America*. Timber Press, Portland 1991, S. 118ff. ISBN Kerfissíða:Bókaheimildir/0-88192-174-2]
Egill Egilsson

**Egill Egilsson** (fæddur 25. október 1942 á Grenivík, látinn 13. desember 2009 í Reykjavík) var íslenskur eðlisfræðingur, kennari og rithöfundur.	

Egill vann fyrir Orkustofnun við vatnsmælingar á 7. áratugnum. Hann fluttist til Kaupmannahafnar síðar og nam þar eðlisfræði. Hann kenndi síðar fagið við Kaupmannarhafnarháskóla, Háskóla Íslands, MH og MR. 

Egill var um tíma fréttaritari ríkisútvarpsins í Kaupmannahöfn. Egill var tilnefndur til Menningarverðlauna DV árið 1992 fyrir bók sína *Spillvirkjar*.

Árið 2009 reisti Egill Landsvirkjun níðstöng með hrosshaus í mótmælum gegn Hvammsvirkjun. 

Kona Egils var Guðfinna Eydal, sálfræðingur og eignuðust þau þrjú börn. Bróðir Egils var Valgarður Egilsson, læknir og rithöfundur.

## Skáldsögur
**Karlmenn tveggja tíma* (1977)
**Sveindómur* (1979)
**Pabbadrengir* (1982)
**Spillvirkjar* (1991)
**Sendiboð úr djúpunum* (1995)
**Vandamenn* (2010)

## Þýðingar
**Rauða kverið handa skólanemum* (Bo Andersen, Sören Hansen, Jesper Jensen) 1971
**Sjálfstraust og sigurvissa* (Irene Kassorla) 1987

## Tilvísanir
Ævintýri Harúns hins milda

**Ævintýri Harúns hins milda** (franska: *Les aventures du Calife Haroun el Poussah*), einnig þekkt sem **Fláráður stórvesír** (franska: *Iznogoud*), er heiti á vinsælum frönskum myndasögum sem segja frá *Harún hinum milda*, sem er kalífi í hinni fornu Bagdad og hinum undirförla stórvesír *Fláráði*. Teiknarinn Jean Tabary skapaði sagnaflokkinn ásamt René Goscinny árið 1962. Eftir fráfall Goscinny árið 1977 hélt Tabary áfram gerð sagnanna einn síns liðs og enn síðar tók sonur hans, Nicolas Tabary, við pennanum. Alls hafa 30 bækur komið út í ritröðinni.

## Útgáfusaga
Þeir Tabary og Goscinny sköpuðu sagnaflokkinn fyrir myndasögublaðið *Record* og hóf hann göngu sína í blaðinu þann 15. janúar árið 1962. Nokkrum árum fyrr höfðu þeir Goscinny og Albert Uderzo kynnt til sögunnar geysivinsælar sögur um Ástrík gallvaska, sem gerðust á tímum Rómaveldis hins forna. Með hinum nýju sögum var hins vegar ætlunin að leita í ævintýraheim 1001 nætur.

Titilpersóna bókaflokksins, hinn hrekklausi Harún hinn mildi, féll fljótlega í skuggann af illmenninu Fláráði stórvesír. Var heiti bókaflokksins því breytt á þann veg að sögurnar voru kenndar við Fláráð. Þótti það afar óvenjulegt, enda sárafá dæmi um andhetjur innan fransk/belgísku myndasöguhefðarinnar.

Tabary og Goscinny sendu sameiginlega frá sér fjórtán bækur um Fláráð og félaga. Eftir dauða þess síðarnefnda hóf Tabary að semja sögurnar auk þess að teikna þær. Nokkur breyting varð á sagnaflokknum við þessi umskipti, sem birtist meðal annars í lengri sögum, þar sem hver bók hafði að geyma eina sögu í stað margra styttri áður.

Jean Tabary lést árið 2011. Sonur hans, Nicolas, sem einnig er myndasöguteiknari, tók þá við sagnaflokknum og hefur teiknað þrjár bækur. Sú síðasta kom út árið 2015.

## Íslensk útgáfa

Fjórar bækur um ævintýri Harúns hins milda komu út á vegum Bókaútgáfunnar Iðunnar á árunum 1978-1980 í íslenskri þýðingu Jóns Gunnarssonar. Bækur þessar voru nr. 1, 5, 8 og 9 í upprunalegu útgáfunni. Þær eru eftirfarandi:

# *Fláráður stórvesír*, útg. 1978. Kom fyrst út 1966 sem *Le Grand Vizir Iznogoud*.
# *Allt á hvolfi*, útg. 1979. Kom fyrst út 1969 sem *Le jour des fous*.
# *Fláráður geimfari*, útg. 1980. Kom fyrst út 1972 sem *Des astres pour Iznogoud*.
# *Galdrateppið*, útg. 1980. Kom fyrst út 1973 sem *Le tapis magique*.
Örbylgjukliðurinn

**Örbylgjukliðurinn** er dauf rafsegulgeislun sem mælist sífellt frá öllum áttum í alheiminum og er merki um heiminn eins og hann var stuttu eftir miklahvell. Rafsegulgeislunin er sterkust á örbylgjurófinu og er elsta rafsegulgeislun í heiminum.  

Það voru bandarísku stjörnufræðingarnir Arno Penzias og Robert Wilson sem uppgötvuðu örbylgjukliðinn fyrir slysni árið 1964 og fyrir það hlutu þeir Nóbelsverðlaunin árið 1978.  

## Tenglar
*[https://www.stjornufraedi.is/alheimurinn/orbylgjuklidurinn/ Örbylgjukliðurinn].* Stjörnufræðivefurinn.
Örbylgjur

**Örbylgjur** eru rafsegulbylgjur með bylgjulengd á milli 1 millimetra og 1 metra. Bylgjurnar eru lengri en innrautt ljós en styttri en útvarpsbylgjur.

Örbylgjur eru mikið notaðar í tækni, svo sem til að hita mat í örbylgjuofnum, í fjarskiptabúnaði eins og Wi-Fi, ratsjármælingum, samskiptum við gervihnetti, stjörnuskoðun, og eindahröðlum.
Karl 12. Svíakonungur

**Karl 12.** (17. júní 1682 – 30. nóvember 1718) var konungur Svíþjóðar frá 1697 til dauðadags. Á valdatíð Karls börðust Svíar í norðurlandaófriðnum mikla. Í átökunum reyndi Karl að verja sænska stórveldið en þrátt fyrir mikla hernaðarsnilli hans og stórkostlega hernaðarsigra snemma í styrjöldinni snerist gæfan gegn Svíum eftir orrustuna við Poltava og Svíar glötuðu að endingu næstum öllum landvinningum sínum í Þýskalandi. Karl stóð einnig fyrir ýmsum umbótum í dóms- og skattkerfi Svíþjóðar. Karl er einn af frægustu og umdeildustu konungum Svíþjóðar.

Karl tók við völdum í Svíþjóð þegar hann var fimmtán ára, eftir sjö mánaða langa stjórn ríkisstjóraráðs. Karl tók persónulega við stjórn sænsku herjanna í stríði Svía gegn þríveldabandalagi Danmerkur-Noregs, Saxlands-Póllands og Rússlands. Karl reyndist vera mjög kænn herforingi og undir leiðsögn hans unnu Svíar marga frækna hernaðarsigra snemma í ófriðnum. Árið 1706 höfðu Svíar sigrað næstum alla andstæðinga sína fyrir utan Rússland.

Árið 1707 leiddi Karl herferð gegn Rússlandi en bað herfilegan ósigur gegn Rússum í orrustum við Poltava og Perevolotjna. Vegna ósigranna neyddist Karl til þess að flýja til Tyrkjaveldis, þar sem hann kom á fót útlagastjórn. Karl dvaldi í útlegð í fimm ár en sneri síðan heim til Svíþjóðar til þess að takast á við Dani. Eftir tvær misheppnaðar herferðir var Karl skotinn til bana þann 30. nóvember árið 1718 í umsátri við Fredriksten. Svíþjóð tapaði stríðinu og hafði eftir friðarsáttmálana glatað stórveldisstöðu sinni í Norður-Evrópu fyrir Rússlandi. Einveldi konungsins veiktist mjög og tímabil valddreifingar hófst í Svíþjóð þar sem aukin völd voru í höndum ríkisþingsins. Þetta tímabil entist í um hálfa öld, þar til Gústaf 3. tók sér óskorað konungsvald á ný.

Karl var sonur Karls 11. og Úlriku Leonóru eldri og bróðir Úlriku Leonóru yngri. Í föðurætt var Karl afkomandi Gústafs Vasa og í móðurætt var hann afkomandi Birgis jarls í fjórtánda ættlið. Karl kvæntist aldrei og eignaðist aldrei börn. Því tók systir hans, Úlrika Leonóra, við af honum sem drottning eftir dauða hans, og lét síðan krúnuna ganga til eiginmanns síns, Friðriks.

Auk þess að vera konungur Svíþjóðar var Karl hertogi af Pfalz-Zweibrücken undir nafninu Karl 2. frá 1697 til 1718.

## Tilvísanir
Rúm (eðlisfræði)

**Rúm** *([[Enska|e.]] space)* er óendanlegt þrívítt svið þar sem hlutir og atburðir hafa afstæða staðsetningu og stefnu. Það er sá hluti tilverunnar sem við skynjum að hægt sé að hreyfast í.

Í eðlisfræði er rúm sameinað tímanum til að skapa hið fjórvíða samfellda **[[tímarúm]]**.
Kossageit

**Kossageit** *(impetigo)* er bakteríusýking í ystu lögum húðarinnar. Algengasta gerð kossageitar byrjar sem rautt sár eða blöðrur nærri munni eða nefi sem rofna svo. Úr þeim kemur gröftur og eftir stendur gulleitt hrúður. Eftir hrúðrið kemur fram rauður blettur sem grær alveg án þess að skilja eftir ör. Kossageit veldur ekki sársauka, en hún getur valdið kláða. Með snertingu getur kossageitin smitast yfir á önnur svæði líkamans.
Sjaldgæfari birtingarmynd kossageitar er á hand- eða fótleggjum, eða hjá ungabörnum sem vökvafylltar blöðrur.

Kossageit orsakast oftast af bakteríunni *[[Staphylococcus aureus]]* og stundum *[[Streptococcus pyogenes]].* Fólk losnar vanalega af kossageit af sjálfu sér, en líka er hægt að nota sýkladrepandi krem eða lyf.

Kossageit smitast auðveldlega með snertingu.

## Tenglar
* ''Kossageit'' . Embætti landlæknis.
## Heimildir
Cronartium ribicola

***Cronartium ribicola***  er ryðsveppategund í ættinni *[[Cronartiaceae]]*, sem er sníkill á fimm nála furum. *C. ribicola* er ættuð frá Kína en hefur breiðst út til Norður-Ameríku. Sumar evrópskar og asískar furur (t.d. Balkanfura, lindifura og Himalajafura) eru að mestu ónæmar fyrir sýkinni, enda hafi þróast með sveppinum.

## Tilvísanir

## Ytri tenglar
* Don't Move Firewood - Gallery of Pests: White Pine Blister Rust
* forestpathology.org
* Dorena Genetic Resource Center 
* The Sugar Pine Foundation
* The Whitebark Pine Ecosystem Foundation
* Species Profile- White Pine Blister Rust (''Cronartium ribicola'') , National Invasive Species Information Center, United States National Agricultural Library. Lists general information and resources for White Pine Blister Rust.
Langvinn lungnateppa

**Langvinn lungnateppa** (orðið merkir *hindrun á loftflæði til lungna sem endist lengi*; enskt heiti: *chronic obstructive pulmonary disease, COPD*) er samheiti yfir lungnasjúkdóma sem valda langtíma öndunarerfiðleikum og skertu loftflæði til lungna (þetta kallast teppusjúkdómar). Sjúklingar eiga erfitt með að anda og hósta upp slími. Langvinn lungnateppa er algengur sjúkdómur sem dregur marga til dauða. Sjúkdómurinn er viðvarandi og fer vanalega sífellt versnandi.

'''Langvinn berkjubólga''', **lungnaþemba**, og **astmi á lokastigi** eru eldri hugtök yfir það sem nú flokkast undir langvinna lungnateppu.

Helsta orsök langvinnrar lungnateppu eru reykingar. Aðrir minni áhættuþættir eru svifryksmengun og erfðaþættir. Eftir að lungun hafa verið lengi í snertingu við ertandi efnin í reyk byrja þau að mynda bólguviðbragð sem þrengir að lungnapípunum og brýtur niður lungnavefinn.

## Tenglar

* ''Langvinn lungnateppa – Upplýsingar fyrir sjúklinga og aðstandendur.''  Landspítalinn.
* ''Hvað getið þið sagt mér um langvinna lungnateppu?'' Hulda Þórisdóttir. Vísindavefurinn, 2006 .
Trientalis

***Trientalis*** er lítil ættkvísl blóma. Krónublöðin eru oftast fimm til sjö, en geta verið þrjú og upp í níu á blóminu. Ræturnar eru hnýðiskenndar. Þær eru ættaðar frá Norður-Ameríku og norðurhluta Evrasíu. *Trientalis* þýðir á latínu "einn þriðji", sem er of talið vera vísun á hæð plantnanna.
Ættkvíslinni var lýst af Carolus Linnaeus í *[[Species Plantarum]]* 1: 344. 1753.. Einkennistegundin er: *[[Trientalis europaea]]* L.

Tegundir:
**[[Trientalis borealis]]*
**[[Trientalis europaea]]* (samnefni *Trientalis arctica*) - Sjöstjarna
**[[Trientalis latifolia]]*

## Tilvísanir

## Ytri tenglar
*Jepson Manual Treatment
*Flora of China - ''Trientalis'' 
*Virtuella floran
Yitzhak Shamir

**Yitzhak Shamir** (22. október 1915 – 30. júní 2012) var ísraelskur stjórnmálamaður sem var sjöundi forsætisráðherra Ísraels. Hann var forsætisráðherra í tvö skipti, árin 1983–84 og 1986–1992. Fyrir stofnun Ísraelsríkis var Shamir leiðtogi síonísku skæruliðasamtakanna Lehi. Eftir að Ísrael var stofnað vann Shamir hjá leyniþjónustunni Mossad frá 1955 til 1965. Hann varð síðar meðlimur á ísraelska þinginu, forseti þingsins og utanríkisráðherra. 

## Tilvísanir
Vincentius frá Beauvais

**Vincentius frá Beauvais** (latínu: Vincentius Bellovacensis eða **Vincentius Burgundus**; c.a. 1184/1194 – c.a. 1264) var reglubróðir í Royaumont klaustri dóminíkana í Frakklandi. Hann er kunnastur fyrir að vera höfundur „Miklu skuggsjár“ (Speculum Maius), sem telst meðal fyrstu alfræðirita ritaðra á miðöldum. Verkið var mikið vexti, velþekkt og mikið lesið af lærðum á miðöldum. Vincentius vann að verkinu í 29 ár (1235-1264).
Pinus strobiformis

***Pinus strobiformis*** er meðalstór fura sem er ættuð frá suðvestur Bandaríkjunum og Mexíkó. Hún er vanalega hálendisfura sem vex með öðrum barrtrjám (í hálendisskógi).

## Lýsing
*Pinus strobiformis* er beinvaxið, grannt tré, að 30 m hátt og 1m í þvermál.  Börkurinn er sléttur og silfurgrár á ungum trjám, sprunginn og rauðbrúnn eða dökk grábrúnn.  Greinarnar eru víðar og uppsveigðar.  Smágreinarnar eru grannar, föl-rauðbrúnar, verða svo gráar eða grábrúnar.  Brumin eru sporbaugótt, rauðbrún og klístruð. Barrnálarnar eru fimm saman í búnti, stundum fjögur, útsveigð til uppsveigð, 4–9&nbsp;sm löng (sjaldan 10), 0.6-1.0&nbsp;mm í þvermál, bein, lítið eitt undin, sveigjanleg, dökkgræn til blágræn, ög haldast í 3 til 5 ár.  Efra borðið (snýr að stofni) er áberandi ljósara vegna áberandi hvítrar loftaugarákar.  Neðra borðið (snýr frá stofni) er án áberandi ráka.  Jaðrarnir eru hvassir og fínsagtenntir.  Hvert nálabúnt er með skammæju blaðslíðri, 1.5-2.0&nbsp;sm langt.

Könglarnir eru mjög stórir, 16–50&nbsp;sm langir og 9–11&nbsp;sm breiðir, og eru með skeljar sem eru með einkennandi útstæða eða aftursveigða totu. Fræin eru stór, með mjög stuttum væng; þeim er dreift aðallega af fuglum, sérstaklega Aphelocoma wollweberi. Þetta er mjög þurrkþolið tré en fleiri tré vaxa á rakari og svalari stöðum með *[[Pinus hartwegii]]* og *[[Pinus rudis]]*. 

## Útbreiðsla
*Pinus strobiformis* finns á fjallendum svæðum í Arizona, suðvestur Colorado, New Mexico, og vestur Texas.  Flestar fururnar eru í Mexíkó, í Sierra Madre Occidental fjöllumí norður Mexíkó, frá stutt sunnan við landamæri Bandaríkjanna og Mexíkó suður í gegn um Chihuahua og Durango til Jalisco.   Hún vex sjaldan í hreinum skógum, en yfirleitt með öðrum innfæddum tegundum, svo sem sveigfuru (Pinus flexilis), gulfuru (P. ponderosa), broddgreni (Picea pungens), nöturösp (Populus tremuloides), hvítþin (Abies concolor), degli (Pseudotsuga menziesii), og blágreni (Picea engelmannii).

## Nytjar
*Pinus strobiformis* hefur verið ræktuð sem jólatré, skjólbelti, eða til skrauts. Hún er notuð í stað sandfuru á þurrari svæðum.  Hægt er að nota hana í húsgögn, en lítið annað.  Fræin hafa verið notuð af indíánum frá upphafi vega til nú í suðvestur Bandaríkjunum.

## Tilvísanir

## Ytri tenglar
*''Pinus strobiformis'' cone pics; compare also ''Pinus reflexa'' and ''Pinus flexilis'' (scroll ¼ way down page)
*http://www.pinetum.org/articles/Pinus/PNstylesiiFrankis2009.pdf
*http://www.coloradotrees.org/feature_trees/pine_sw.php
Pinus hartwegii

***Pinus hartwegii*** er furutegund ættuð frá fjöllum Mexíkó og Mið-Ameríku austur til Hondúras. Hún er nefnd eftir Karl Theodor Hartweg, sem uppgötvaði hana 1838.

## Útbreiðsla
*Pinus hartwegii* er tegund hátt til fjalla, í 2.500–4.300 m hæð. Hún myndar trjálínu á flestum hærri fjöllum Mexíkó. Hún vex bæði í Sierra Madre Occidental og Sierra Madre Oriental (fjallakeðjunum) (29°N) frá Chihuahua-ríki og Nuevo León (26°N) til hæstu tinda í fjöllum El Salvador til landamæra Hondúras (15°N). Í Sierra Madre Occidental eru veturnir mjög þurrir og mikið regntímabil á sumrin, með stöðugum frostum frá október til mars.

Þessi fura fær sjalda eða ekki þann dvergvöxt eða krækluvöxt sem annars einkennir tré hátt til fjalla (við skógarmörk). Jafnvel við trjálínu verður tréð ekki fyrir skaða af kulda og skaraveðri sem verður í þeirri hæð. Þess vegna hefur *Pinus hartwegii* verið rannsökuð sem þróunarfræðilega einstök tegund við trjálínu.

## Lýsing
*Pinus hartwegii* er sígrænt tré sem nær 20–30 m hæð með breiða og rúnnaða krónu. Börkurinn er þykkur, dökkgrábrúnn og hreistraður eða sprunginn. Dökkgrænar barrnálarnar eru fimm (einstaka sinnum fjórar) í búnti, 10–20&nbsp;sm langar og 1,2–1,5&nbsp;mm gildar, langlíft blaðslíðrið 1,5–2&nbsp;sm langt.

Könglarnir eru egglaga, 6–13&nbsp;sm langir, svartir eða mjög dökkfjólubláir, opnast við þroska að vori 5–7&nbsp;sm breiðir. Fræin eru vængjuð, 5–6&nbsp;mm löng með 1,5–2,5&nbsp;sm væng. Frjóvgun er síðla vors, og þroskast könglarnir 20–22 mánuðum síðar.

Hún er náskyld ''Pinus montezumae'', er frábrugðin henni með styttra barri, svörtum (ekki brúnum) og minni könglum; hún tekur við af *Pinus montezumae* hærra til fjalla, og blandast henni oft þar sem útbreiðslan skarast í miðjum hlíðum.

## Tilvísanir

* Earle, Christopher J., ed. (2018). "Pinus hartwegii". The Gymnosperm Database.
Súkkat

**Súkkat** getur átt við:

* Hljómsveitina Súkkat
* súkkat sem sykurefni til matargerðar unnið úr berki skrápsítrónunnar
Annie Besant

**Annie Besant** (1. október 1847 – 20. september 1933) var breskur sósíalisti, guðspekingur, baráttumaður fyrir kvenfrelsi, rithöfundur og fyrirlesari. 

Hún skrifaði bækur og var forseti alþjóðlega guðspekifélagsins Theosophical Society Adyar. 

Árið 1877 var Besant og vinur hennar Charles Bradlaugh lögsótt en þau höfðu þá gefið út bók um takmörkun barneigna eftir Charles Knowlton. Dómsmálið  og umtal kringum það gerði þau fræg og var Bradlaugh kosinn á þing árið 1880. Annie tók virkan þátt í verkalýðsbaráttu svo sem Bloody Sunday árið 1887 og  verkfalli eldspýtnastúlkna árið 1888. Annie var ræðumaður fyrir bæði Fabian félagið og marxíska jafnaðarmenn. 

Besant  var frímúrari í frímúrarareglu þar sem bæði voru konur og karlar og stofnaði margar frímúraradeildir í ríkjum innan Breska Heimsveldisins. 

Árið 1890 kynntist Besant  Helenu Blavatsky og gekk í guðspekifélag sem Helena stýrði og helgaði sig eftir það andlegum málum. Hún varð forseti og talsmaður samtakanna og þekktur fyrirlesari. Hún flutti til Indlands 1893 á vegum samtakanna og vann þar að því að koma upp skólum og stofnunum.  Hún tók virkan þátt í indverskum stjórnmálum og studdi heimastjórn þar. Hún var kjörin forseti indverska Þjóðarráðsflokksins árið 1917.  

Árið 1909, skömmu eftir að Besant tók við forsetaembættinu í Guðspekifélaginnu, "uppgötvaði" hún hinn fjórtán ára suður-indverska dreng Jiddu Krishnamurti (1895–1986) og lýsti því að hann væri „hátt þroskaður“ og væntanlegur "Mannkynsfræðari". „Uppgötvunin“ og markmið hennar fengu víðtæka umfjöllun og vöktu athygli um allan heim, aðallega meðal guðspekisinna. Það byrjaði einnig margra ára umrót og stuðlaði seinna að klofningi í Guðspekifélaginu. 

Tuttugu árum eftir „uppgötvun“ hans, árið 1929, afneitaði Krishnamurti hlutverki sínu sem Mannkynsfræðari og yfirgaf að lokum Guðspekifélagið og guðspekikenninguna í heild. 

Fjölskylda Besant  tilheyrði miðstétt og var af írskum uppruna. Faðir hennar dó þegar hún var fimm ára. Móðir hennar rak heimavist fyrir drengi við Harrow skólann og gat ekki séð um Besant .  Besant var send í fóstur til vinkonu móður sinnar Ellen Marryat. Árið 1867 giftist hún prestinum Frank Besant. Þau eignuðust tvö börn. Þau skildu árið 1873. 

## Tengt efni

* Dulspeki
* Guðspeki
* Endurholdgun
* Karma
* Helena Blavatsky
* Frímúrarareglan
* Henry Steel Olcott

## Tenglar

* Annie Besant,Jólablað félagsins Stjarnan í austri., 1. Tölublað (24.12.1915), Blaðsíða 12
*Annie Besant's Quest for Truth: Christianity, Secularism, and New Age Thought
*Annie Besant's Multifaceted Personality. A Biographical Sketch
*Thought power, its control and culture Cornell University Library Historical Monographs Collection.
*Annie Besant  Biography at varanasi.org.in
* William Thomas Stead, “Character Sketch: October of Mrs. Annie Besant” 349-367 in ''Review of Reviews'' IV:22, October 1891.
Hálseitlar

**Hálseitlar** (stundum nefnt **eitlur**, **kverkeitlur**, eða **hálskirtlar**) eru eitlar í hálsi og koki. Þeir eru hluti af sogæðakerfinu og ónæmiskerfinu. Hlutverk þeirra er að kynna framandi efni fyrir ónæmisfrumunum sem búa í eitlunum, ónæmisfrumurnar geta þá ræst ónæmissvar ef þær halda að efnið geti verið sýkill. Þar sem hálseitlarnir sjá þau framandi efni sem við öndum að okkur og kyngjum er algengt að sýking komist í þá og að þeir verði bólgnir.

Bólga í hálseitlum kallast hálseitlabólga og er undirflokkur hálsbólgu. Hálseitlar verða oft bólgnir og þrútna við kvef vegna veirusýkingar, ''streptókokka''-sýkingu, einkirningasótt, barnaveiki og fleiri sýkingar. 

Hjá þeim sem fá endurteknar hálseitlasýkingar er mögulegt að fjarlægja eitlana. Aðgerðin kallast **hálseitlataka** (eða **hálskirtlataka**). Hálseitlataka er mjög umdeild aðgerð þar sem ávinningurinn er oft vægur eða skammvinnur, aðgerðin er ekki áhættulaus, og vísbendingar eru um að aðgerðin leiði til verra ónæmiskerfis, sér í lagi hjá börnum. Vegna þessa er hálseitlataka ekki jafn algeng og hér áður fyrr.

Hálseitlar eru oft nefndir **hálskirtlar**, en mælst er gegn þeirri notkun þar sem þetta eru eitlar (hluti ónæmiskerfisins) en ekki kirtlar (líffæri sem seyta efni).

## Heimildir
Golden State Warriors

**Golden State Warriors** er körfuboltalið frá Kaliforníu sem spilar í NBA deildinni. Liðið var stofnað árið 1946 í borginni Philadelphia og lék fyrstu þrjú tímabilin í Basketball Association of America sem seinna sameinaðist NBL í NBA. Liðið fluttist milli fylkja árið 1962; til Kaliforníu. Fyrst til San Francisco og svo til Oakland. Liðið flutti árið 2019 aftur til San Francisco. Félagið hefur unnið sjö BAA/NBA titla er í þriðja sæti yfir flesta unna titla á eftir Los Angeles Lakers og Boston Celtics.

Frá um 2014 hefur liðið verið á sigurbraut og unnið þrjá titla og sett met yfir sigra í NBA yfir eitt tímabil (73 sigrar á móti 9 töpum.). Warriors mætti Cleveland Cavaliers fjögur ár í röð 2015-2018 en Cleveland sigraði aðeins einu sinni (2016). Liðið tapaði fyrir Toronto Raptors 2-4 í úrslitum 2019. Árið 2022 mætti Golden State svo Boston Celtics í úrslitum og vann sinn 4. titil á 7 árum.

## Þekktir leikmenn

## Titlar
***[[Basketball Association of America|BAA]]**
**Meistarar (1): 1947
**Tap í úrslitum (1): 1948

***[[National Basketball Association|NBA]]**
**Meistarar (6): 1956, 1975, 2015, 2017, 2018, 2022
**Tap í úrslitum (4): 1964, 1967, 2016, 2019

## Tilvísanir

## Heimild

*